b"\n_START_ARTICLE_\nFrancesco Salviati\n_START_SECTION_\nLiv og virke\n_START_PARAGRAPH_\nSalviati ble f\xc3\xb8dt i Firenze. Han var l\xc3\xa6rling hos Giuliano Bugiardini, Baccio Bandinelli, Raffaele Brescianino, og til sist hos Andrea del Sarto i \xc3\xa5rene 1529\xe2\x80\x931530. Etter at mange andre kunstnere etter plyndringen av Roma 1527 hadde forlatt byen, reiste han dit i eller rundt 1531. Her m\xc3\xb8tte han en annen elev av Bandinelli, Giorgio Vasari, som han fikk et livslangt vennskap med og som han hjalp til med \xc3\xa5 fullf\xc3\xb8re freskoene til Livet til Johannes D\xc3\xb8peren i Palazzo Salviati for kardinal Giovanni Salviati, en onkel av Cosimo I de' Medici. Det er fra sin tilknytning til kardinalens hus at han selv benyttet dette etternavnet. I Roma fikk han anledning til \xc3\xa5 studere unike arbeider av Michelangelo, Raffaello Santi og Giulio Romano, og hans studier p\xc3\xa5virket fremtidens maleri._NEWLINE_Han malte ogs\xc3\xa5 freskobildet Bebudelse i San Francesco a Ripa (1533-1535), en kirke i Roma, og hans modne stil har manieristiske konturer og sammenklemte figurscener tilsvarende til hva Giulio Romano framstilte. I 1538 han blitt sammen med Jacopino del Conte for \xc3\xa5 fullf\xc3\xb8re en fresko av Visitasjon for San Giovanni Decollatos oriatorium, en florentinsk orden. I Bologna malte han i 1540 ved siden av Vasari, og oppholdt seg for en kort tid i Venezia hvor freskomalte dekorasjoner for Palazzo Grimani i antikk stil. I l\xc3\xb8pet av denne tiden viste hans stil innflytelse fra Parmigianino. Hans mange portrettmalerier kan tidvis bli forvekslet med Agnolo Bronzino. Salviati gjorde innredninger til slott og palasser, kirker og klostre i norditalienske byer som Venezia, Bologna, hjembyen Firenze, en gang til Frankrike p\xc3\xa5 Ch\xc3\xa2teau de Dampierre til prins Karl av Lorraine (1555-1557), men kom tilbake igjen og igjen til lengre eller kortere opphold i Roma._NEWLINE_Ved 1543 var han i Firenze hvor han arbeidet for Cosimo I de' Medici og fullf\xc3\xb8rte en freskodekorasjon som lovpriste Medicifamilien, Camillus' triumf i Sala dell'Udienza til Palazzo Vecchio, 1543-1545. Han designet ogs\xc3\xa5 veggtepper for det nylig etablerte Arazzeria, inkludert Ecce homo, Gjenoppstandelse, og Josef tolker faraos dr\xc3\xb8mmer. Den siste bestillingen ble gitt en pris da det var fullf\xc3\xb8rt, noe som satte ham opp mot samtidige florentinske manierister som Agnolo Bronzino|Bronzino og Jacopo da Pontormo|Pontormo. Han malte ogs\xc3\xa5 et alterstykke for kirken Santa Croce i 1547-1548. Dette temaet, som ble et fast emne for kunstnere fra seinrenessansen, er h\xc3\xa5ndtert i sammenklemt og komplekst vis._NEWLINE_I tiden 1548 og 1563 reiste han hyppig til Roma for \xc3\xa5 fullf\xc3\xb8re ulike freskomalerier, eksempelvis Bryllupet i Kana i bedekammeret til Piceni, Johannes D\xc3\xb8perens f\xc3\xb8dsel i San Giovanni Decollato, og tilsvarende i Palazzo della Cancelleria (Pallium Cappella), i Palazzo Sacchetti (Davids historie) og i Palazzo Farnese._NEWLINE_I moderne tid har en rekke amerikanske museer og institusjoner skaffet seg verker av Salviati, blant annet Cleveland Museum of Art, Getty Museum, Harvard University Art Museums, Honolulu Academy of Arts, Museum of Fine Arts i Boston, Metropolitan Museum of Art i New York, National Gallery of Art i Washington D.C., Ringling Museum of Art i Florida, men ogs\xc3\xa5 i Europa kan han bli sett i offentlige samlinger som blant annet Courtauld Institute of Art i London, Liechtenstein Museum i Wien, Louvre i Paris, Museo Poldi Pezzoli i Milano, Eremitasjen i St. Petersburg og Museum der bildenden K\xc3\xbcnste i Leipzig."